Skerp Kiwi-aanval op RWB vir Suid-Afrika | Maroela Media
Die rubriekskrywer Mark Reason meen boonop die vereiste van WR dat toekomstige aanbieders van die toernooi "wesentlike" ervaring van die aanbieding van 'n geleentheid van die eerste rang moet hê Nieu-Seeland daarvan uitsluit om ooit weer 'n RWB-toernooi aan te bied.
Hy bestempel die begunstiging van Suid-Afrika as 'n "flagrante knoeispul" en gee te kenne dat dié land eenvoudig die toernooi "gekoop" het deur $307 miljoen (sowat R4,4 miljard) aan te bied teenoor Frankryk se $288 miljoen (sowat R4,1 miljard) en Ierland se $230 miljoen (sowat R3,3 miljard).
"Steur jou nie daaraan nie dat Suid-Afrika, vergeleke by Frankryk, finansieel sorgbehoewend is, en met verskriklike armoedevlakke sit. Steur jou nie daaraan nie dat hy sy geld verdiensteliker kan bestee."
Reason wys daarop dat rugby hom verwaand op die skouer klop oor sy waardes, veral integriteit en respek, en die rol wat dit in die keuring speel, maar heeltemal daarvan vergeet as dit by geld kom.
"Dan gryp ons alles wat ons kan, ongeag die potensiële menseskade."
En: "WR noem die RWB 'die finansiële enjin wat toelaat dat die spel ontwikkel word'. Ek noem dit woeker, wat vir te veel salarisse, te veel kantore en te veel sakeklasvlugte betaal," skryf Reason.
Hy kry nog 'n hou of wat na Suid-Afrika in.
Dis "lagwekkend" om te sê dis 'n onaanvaarbare risiko dat Ierland eers sy stadions moet verbeter, "terwyl alles wat Suid-Afrika sê op sigwaarde aanvaar word".
"[Hy is] politiek verreweg die onstabielste van die drie lande… tog word alles in vertroue aanvaar."
Hy vind WR se standpunt in skerpe kontras met die Olimpiese Spele, wat 'n nalatenskap van verbeterde geriewe nastreef.
"Die beoordelaars het Ierland in die vervoerafdeling afgeslag, maar Suid-Afrika ten opsigte van veiligheid op dieselfde vlak aangeslaan. Wel, as motorkaping is wat jy verlang, raai ek dat dit volop sin maak. Maar regtig?"
As die wereld beker toegeken word aan SA sal dit die grap van die eeu wees. Daar sal nie n SA wees in 2023 soos dit nou gaan nie. Mense, die land is op n mespunt wat burgeroorlog betref, die SAP dien die kriminele, die land is in chaos. Zuma en sy rampokker maats steel die staatskas finaal leeg. Wys net hoe siek die politiek lorrekte wereld is.
Hy is so reg. Vet katte wat geld uit armes se monde neem. Aanvaar maar ons muishondland is nie geskik nie en voorkom 'n katastrofe.
Ons is inwoners van 'n rampokkerstaat wat deur 'n regime bedryf word, wat geen respek vir die veiligheid en welsyn van of die inwoners, of besoekers aan hierdie droewe land toon nie.
Afgesien van al die ander oorbekende redes waarom die RSA nie die RWB durf/kan aanbied nie, toon die gemiddelde moordsyfer van 50 mense per dag(!) wat sedert 1994 deel van die misdaadsyfers is, dat hierdie korrupte en onveilige Subsahara Afrikastaat allermins as 'n moontlike gasheerstaat kan kwalifiseer.
Hoe kan die toernooi aan 'n land toegeken word wat sy nasionale span kies op die grondslag van rasse kwotas – dus rasse diskriminasie?
Callie ek stem saam met JOU ! LOS maar die World Cup Hoeveel TOERISTE sal dan orals beroof word of 'v e r m o o r' word ! BLACK WORLD CUP 2023